Lav et referat af nedenstående tekst:

Tekst:
Tidligere måtte 19-årige Karina Bruun Nielsen træne med drengene, når hun skulle øve sin sportsgren. - Det har været hårdt, Men det har oogså givet hår på brystet. Fordi det har været hård træning, og man virkelig har lært noget af det, fortæller bryderen, der har dyrket sin sportsgren i mange år. Men nu har hun fået et helt hold af piger at boltre sig med. For i Frederikshavn Brydeklub har de knækket koden til at få pigerne med i den hårdtslående sport. - Nu er pigerne begyndt at komme med, så der begynder at være noget, siger Karina Bruun Nielsen. 15 piger i aldersgruppen 8-19 år er de i klubben for at være helt bestemt. Og det gør faktisk pigeholdet i Frederikshavn til landets største. Vil være Danmarks største Men ambitionerne stopper ikke der. For de vil gerne være Danmarks største brydeklub med 100 brydere i stalden. Og en af dem er Petrine Verner, som er ny bryder i klubben. - Jamen, det var fordi, at vi var herovre med skolen og prøvede at lave lidt, og så fandt jeg bare ud af, at det var rigtig sjovt, og så startede jeg bare. For både den garvede Karina Bruun Nielsen og den nye bryder Petrine Verner reagerer folk på, at de er hårdtslående piger. - Der er virkelig mange blandede oplevelser omkring det, men folk synes virkelig, det er sejt, at man er kvinde, og så går til brydning. Og folk er lidt bange for en, når man lige siger, at man går til brydning, siger Karina Bruun Nielsen. - Jamen, altså, de er positive over det. Altså, jeg har ikke lagt mærke til, at de synes, det er træls eller noget. De synes, det er rigtig fedt, siger Petrine Verner om sin nye sportsgren.

Referat:
I Frederikshavn brydeklub har man knækket koden til at lokke kvinderne ind i den meget fysiske sportsgren.